# Fráter András

(Bp., 1958. nov. 7.–Bp., 1988. máj. 21.): színész. Rövid színházi pályafutása során először a Józsefvárosi Színház Egy pohár víz (Scribe) c. előadásán lépett föl. 1982-től 1985-ig a zalaegerszegi Hevesi Sándor Színház művésze volt. F.Sz. Cserebogár Jóska (Tóth E.: A falu rossza); Klein rendőr (Kesselring: Arzén és levendula); Tomi (Baum: Óz, a nagy varázsló); Furio (Lope de Vega: A kertész kutyája); Fábián (Sh.: Vízkereszt); Nyuszi (Milne: Micimackó).