# Gábor József

(Balassagyarmat, 1879–Illéspuszta, 1929. máj. 14.): énekes (tenor), rendező. A SzAk elvégzése után 1899-től a Vígszínházban játszott, majd énekelni tanult. 1900-ban már a Népszínházból szerződött az Operaházba, melynek ekkor nyolc évig volt tagja. Milánó, Berlin és Bécs után 1913-ban tért vissza. 1926–27-ben rendezett is. 1922-ben az Operaház Baráti Körének alapítója. Hajlékony hangja, muzikalitása, játéka, sokoldalúsága haláláig az Operaház rendkívül széles szerepkörben kiválóan használható, a tagság bizalmát mindenkor élvező énekesévé tette. Olasz nyelvből készített műfordításokat. F.R. Sztravinszkij: Petruska (1926, bem.). F.Sz. Eisenstein (ifj. J. Strauss: A denevér); Pedrillo (Mozart: Szöktetés a szerájból); Tannhäuser (Wagner); Rodolphe (Puccini: Bohémélet).