# Albert Miklós

(Bp., 1939. nov. 23.– ): énekes (tenor). 1961–64-ben a Bartók Béla Zeneművészeti Szakközépiskolában Feleki Rezső növendéke volt. 1965–68-ban a debreceni Csokonai Színház, 1968–1976 között az Operaház, 1976-tól a Pécsi Nemzeti, majd ismét a debreceni Csokonai Színház magánénekese. Nagy sikerrel alakítja a Verdi-operák tenor főszerepeit. F.Sz. Turiddu (Mascagni: Parasztbecsület); Bánk (Erkel F.: Bánk bán); Lohengrin (Wagner).