# Modern Színpad

(1916–1918): Falus Elek és Herquet Rezső tervei szerint szecessziós stílusban épült, a Koronaherceg (ma Petőfi Sándor) utca 6. sz. alatti bérház udvarán működő kabaré. Ide költözött át Bárdos Artúr a Modern Színpad Kabaré társ.-ával, s itt játszott kabaréműsort 1916. nov. 19-től 1918 febr.-jáig. Ig. és rend. továbbra is Bárdos Artúr, titkár Vámos Árpád volt. A kezdetben kockázatosnak látszó vállalkozás nagy sikert hozott. Az első műsort százszor játszották telt házak előtt. 1918 tavaszán a színház felvette a Belvárosi Színház nevet.