# Deák Tamás

(Arad, 1928. márc. 23.–Bp., 1986. jan. 24.): író, költő, műfordító. 1950–1955 között a kolozsvári Állami Magyar Opera művészeti titkára volt. Irodalmi munkásságának jelentős részét drámaírói tevékenysége alkotja. 1967-ben jelent meg első drámakötete, a Testvérek. Öt színpadi művet tartalmaz, ezek közül leghamarabb a Fictus és Laodiké került bemutatásra 1963-ban, a bp.-i Egyetemi Színpadon. A forró sziget c. második drámakötetét 1972-ben publikálta. Legnagyobb sikert A hadgyakorlat c. groteszkje aratott, amelyet 1968-ban díjjal tüntettek ki a romániai országos drámapályázaton. Az 1970-es m. nyelvű nagyváradi ősbemutató előtt román egy.-ek játszották a darabot Szatmárnémetiben, Bukarestben és Botosaniban. Több száz cikket, esszét, tanulmányt írt drámával, filmmel kapcsolatos kérdésekről.