# komáromi Jókai Színház, volt Magyar Területi Színház

(1952– ): a Szlovákia területén élő m. nemzetiség egyik legjelentősebb kulturális intézménye. A hivatásos csehszlovák színjátszás szerves része. 1952. okt. 1-jén alakult, működését 1953. jan. 1-jén kezdte (Urbán E.: Tűzkeresztség). 1969-ben megalakult a Magyar Területi Színház Kassán működő Thália Színpada. Ig. Fellegi István. A Matesz ig.-i voltak még: Krivosik István, Dráfi Mátyás, Konrád József, Takáts Emőd, Beke Sándor. Többségében m. szerzők műveit. A hivatásos színházat Munk István (1953–1955) rendező alapozta meg az Irkutszki történet és a Figaro házassága c. előadásaival. A színház professzionális arculatának kialakításában, a színészvezetésben jelentős szerepe van Lendvai Ferenc mo.-i rend.-nek. Az 1960-as években indult Konrád József rend.-i munkássága. Népszerű m. klasszikus darabokat rendezett (Liliom, A lőcsei fehér asszony, Az arany ember). Beke Sándor rendezői munkássága igényességével, egyéni színházi alkotói látásmódjával a színészi játékban is változást hozott (Rómeó és Júlia, Othello). 1963-tól folyamatosan erősítik a színházat a pozsonyi Színművészeti Főiskolán végzett növendékekkel: Dráfi Mátyás, Galán Géza, Holocsy István, Kuczman Eta, Németh Ica. Thirring Viola és rend.-ként Horváth Lajos, Takáts Emőd. 1990-től Beke Sándor lett az ig., aki önállósította a kassai Thália Színházat, amely ma önálló épületben működik. A komáromi egy. 1990. júl. 1-jén a Jókai Színház nevet vette fel.

KOMÁROMI JÓKAI SZÍNHÁZ
Madách I.: Az ember tragédiája