# Tamási Áron

(Farkaslaka, 1897. szept. 20.–Bp., 1966. máj. 26.): író. 1918-ban Gyulafehérvárott tisztiiskolát, 1922-ben Kolozsvárott Kereskedelmi Akadémiát végzett. 1923–1926 között az USA-ban élt. 1926-tól Kolozsvárott, 1944-től Bp.-en telepedett le. Első színművét 1935-ben az Új Thália mutatta be Bp.-en, majd a kolozsvári színház és a Nemzeti Színház is műsorra tűzte műveit. Kossuth-díjas (1954). Drámái: Ősvigasztalás (1924); Énekes madár (1933); Tündöklő Jeromos (1936); Vitéz lélek (1941); Csalóka szivárvány (1942); Hullámzó vőlegény (1946); Ördögölő Józsiás (1956); Boldog nyárfalevél (1961). – Ir. Salló L.: T. Á. színházi játékai (Bukarest, 1991).