# Török Sándor Béla

(Nagykároly, 1911. febr. 8.–Kolozsvár, 1990. febr. 10.): színházi szakíró. 1945-től kezdve a kolozsvári Bolyai Egyetem magyar nyelv és irodalom szakán tanult három évig. Színházi vonatkozású cikkei és interjúi már a harmincas évek közepétől napvilágot láttak a Pásztortűzben, az Ellenzékben, az aradi Vasárnapban, majd az Utunkban és más lapokban és folyóiratokban. 1946–1949 között a kolozsvári Magyar Művészeti Vezérfelügyelőség titkára, majd az Állami Magyar Színház művészeti titkára volt.