# Szabó Gyula

(Kunszentmárton, 1930. júl. 15.– ): színész. A SzAk elvégzése után 1954-től a Petőfi és a Jókai Színház tagja lett, majd a Thália és az Arizona Színház vezető színésze. 1993-ban a Művész Színház szerződtette. 1979-től a SzAk tanára. Alkata, orgánuma népi hősök megformálására predesztinálta, de színészi talentuma, tehetsége révén más szerepkörökben is kiváló alakításokat nyújtott. Számos filmben és tv-játékban szerepelt. Jászai Mari-díjas (1959, 1962) érdemes (1972) és kiváló művész (1981). F.Sz. Boka (Molnár F.–Török S.: A Pál utcai fiúk); Julien Sorel (Stendhal–Illés E.: Vörös és fekete); Arturo Ui (Brecht: Állítsátok meg Arturo Uit!); Makics (Fejes E.: Mocorgó); id. Hábetler János (Fejes E.: Rozsdatemető); Tiborc (Katona J.: Bánk bán); Bíró László (Karinthy F.: Házszentelő); Mukányi (Csiky G.); Józsa Mihály (Illyés Gy.: Fáklyaláng); Brigádvezető (Bencsik S.: Történelem alulnézetben); Valkay tanár úr (Móricz Zs.–Kocsák T.–Miklós T.: Légy jó mindhalálig). Előadóestje: A Biblia forrásai.

SZABÓ GYULA – Tiborc (Katona J.: Bánk bán)