# Újváry Lajos

(Bp., 1885. okt. 15.–?): színész. 1908-ban az Intim Színházban kezdte pályáját. 1908–1912 között a kassa–brassói társ. komikusa volt. 1912-től 1914-ig a Népoperában, 1914-től az Apolló Kabaréban, 1915–1919 között Kolozsvárott, 1919-ben a Medgyaszay Színházban játszott. Ezután az Apolló Kabaré (1920–1921), a Palace Kabaré (1922–1923), a Fővárosi Operettszínház (1924–1925, 1941–1942), a Régi Apolló (1926–1927), az Andrássy úti Színház (1927–1928), a Komikusok Kabaréja (1931–1932), a Modern Kabaré (1932–1933), a Városi Színház (1939–1940) tagja volt. Játszott a Király Színházban (1928), a Fővárosi Művész Színházban (1929), a Royal Orfeumban (1934) is. F.Sz. Bachmayer (O. Straus: Legénybúcsú); Lomov (Csehov: Leánykérés); Blázy (Mikszáth K.–Harsányi Zs.: Beszterce ostroma).