# Lányi István

(Szabadka, 1921. márc. 13.– ): rendező. Filmrendezői szakon végzett Belgrádban. Diplomaelőadását azonban színházban rendezte: Kálmán Imre A csárdáskirálynő c. operettjét. Ettől kezdve – miközben az Újvidéki Rádió színészegyüttesének szervezője, rendezője – színházban is dolgozik. Két évig – 1957–59-ben – a topolyai színház rend.-je. 1969-től – az Újvidéki Televízió megalakulásától – 1983-ig, nyugdíjba vonulásáig tévéműsorok rendezője. Több nyelvből fordított, hang- és bábjátékokat írt és rendezett. F.R. Sartre: Tisztességtudó utcalány; Shaw: Pygmalion; Sh.: Hamlet; Osborne: A komédiás; Fo: Kutyavásár; Sh.: VIII. Henrik.