# Mesekert Bábszínház

Nyíregyházán 1948-ban pedagógusok részvételével, Garai József vezetésével alakult meg a bábszínház. Fenntartója a Pedagógusok Szakszervezete volt. A Központi Kultúrotthonban kaptak helyet. 1963-tól Bárdi Margit a műv. vez. 1986 óta a Kölyökvár Gyermekközösségek Házában működnek. Jelenlegi tagjai pedagógusok és munkásfiatalok. Elsősorban gyermekeknek játszanak. Jelentősebb bemutatóik: Grimm–Károlyi A.: Hófehérke és a hét törpe; Gernet–Bándi A.: Aladdin csodalámpája; Debreceni T.: Hüvelyk Matyi kalandjai; Garai J.: Három kismalac; Szilágyi D.: Ezüstfurulya; Grimm: Piroska és a farkas.