# Szénási Ernő

(Hódmezővásárhely, 1924. márc. 1.–Bp., 1982. ápr. 14.): színész. A SzAk-n 1952-ben kapott oklevelet. A Madách Színházhoz szerződött, amelynek haláláig tagja maradt. Kiváló jellemszínész volt. Elsősorban a kisemberek hiteles megformálásával tűnt ki. Több filmben, tv-játékban és a rádióban is rendszeresen szerepelt. Jászai Mari-díjas (1967). F.Sz. Firsz (Csehov: Cseresznyéskert); Stogumber (Shaw: Szent Johanna); Huber Vilmos (Füst M.: Boldogtalanok); Tatár (Gorkij: Éjjeli menedékhely); Juszuf (Brecht: Kaukázusi krétakör); Fárel (Sütő A.: Csillag a máglyán); Furkó (Sh.: Sok hűhó semmiért); Nagy Pál (Polgár A.: Kettős helyszín).

SZÉNÁSI ERNŐ – Kürthy Kökény (Szomory D.: Hermelin)