# Elekes Emma

(Kolozsvár, 1932. szept. 17.– ): színésznő. 1953-ban a marosvásárhelyi Szentgyörgyi István Színművészeti Intézetben végzett. Annak az évfolyamnak kiemelkedő színésznője, amely Harag György vezetésével megalapította a nagybányai, a későbbi szatmári m. színházat. Nem hagyományos drámai alkotásokban is sikerrel szerepel, van érzéke az ironikus hangvételű szerepépítkezés iránt. F.Sz. Júlia (Sh.: Rómeó és Júlia); Eliza (Shaw: Pygmalion); Kata (Sh.: A makrancos hölgy); Tóth Flóra (Bródy S.: A tanítónő); Polly (Brecht–Weill: Koldusopera); Caesonia (Camus: Caligula); Gittel Mosca (Gibson: Libikóka); Mása (Csehov: Három nővér).