# Talkie Kabaré

(1929–1930): az Omnia mozi helyiségében (József krt. 31.) 1929. jún. 11-én nyílt meg. Szervezője Fekete József kabarészínész, műv.-i vez. Innocent Vincze Ernő, titkára Tiszay Andor. Tagjai voltak Boross Géza, Fekete Pál, Keleti László, Haraszti Mici, Peti Sándor, Rott Ferenc. Két műsoruk után a bérbeadó Népnevelő Filmipari Rt. ragaszkodott a mozielőadásokhoz. A kultuszminiszter engedélyével 1930. máj. 15-től még három előadást tarthattak, a vezetőségben csak Fekete József maradt, s a kabaré neve – a helyiség után – Omnia Kabaré lett. Műv.-i vez. Dezsőffy László, zenei vez. Eisemann Mihály, főrend. Bársony István.