# Fodor Teréz

(Gyula, 1925. márc. 31.– ): színésznő. A SzAk elvégzése után 1948-tól magánszínházban kezdte pályáját. 1949-től két évadot Szegeden, egyet Kecskeméten töltött, majd 1952-től A Magyar Néphadsereg Színházának tagja lett. 1955-től 1958-ig a Pécsi Nemzeti Színházban játszott. Egyéves miskolci szereplés után 1960–1978 között az Állami Déryné Színház művésznője volt. Klasszikus drámákban drámai hősnőket alakított. F.Sz. Titánia (Sh.: Szentivánéji álom); Roxane (Rostand: Cyrano de Bergerac); Tóth Flóra (Bródy S.: A tanítónő); Gertrud (Sh.: Hamlet); Millerné (Schiller: Ármány és szerelem); Giza (Örkény I.: Macskajáték).