# Mikes Lilla; Mann

(Miskolc, 1924. júl. 4.– ): színésznő, előadóművésznő. A SzAk elvégzése után 1949-ben az Ifjúsági Színházhoz szerződött. Főiskolás évei alatt a Magyar Rádió első színtárs.-ának ösztöndíjas tagja volt. 1953–1959 között a Vidám Színpad, 1964-től 1984-ig az Irodalmi, ill. Radnóti Színpad tgja volt. 1972-től a Korona Pódium alapítója, művészeti vezetője, műsorainak szerkesztője. 1991 óta a Korona Pódium Többnyelvű Kávéház Kft. művészeti vezetője, ügyvezető ig.-ja. Tíz éve foglalkozik módszeresen a m. irodalom négynyelvű (angol, német, orosz, francia) terjesztésével. Jászai Mari-díjas (1977), érdemes művész (1982). Önálló estjei: Paródia Parádé (Vujicsics T.-ral); Keyes: Virágot Algernonnak; Ajar: Momo és Rosa mama. Könyvei: Korona–Tanúk (1990); Kálmán György visszatér (1991).