# Gálvölgyi János

(Bp., 1948. máj. 26.– ): színész. Az MTV 1968-as Ki mit tud? tehetségkutató versenyének parodista győztese. 1973-ban kapott diplomát a SzAk-n. Ugyanettől az évtől a Thália Színház tagja 1993-ig. 1993 óta a Madách Színház művésze. Rendkívül népszerű színpadi- és tv-színész, aki alakváltó képességével önálló, egész estét betöltő műsorok sikerét is biztosítani tudja. 1980-ban Jászai Mari-díjat, 1987-ben érdemes művész kitüntetést kapott. F.Sz. Ottó (Katona J.: Bánk bán); Jonas őrnagy (Griffiths: Komédiások); Pierre Bezuhov (Tolsztoj–Piscator: Háború és béke); Gömböc úr (Molière); Holofernes (Sh.: Lóvátett lovagok). Előadóestjei: A kölyökkor álmai; Én összeféltem magam. – Ir. Rátonyi R.: A Gálvölgyi (1990).

GÁLVÖLGYI JÁNOS