# Walter Rózsi

(Bp., 1901–Bp. 1974. aug. 14.): énekesnő (szoprán). Tanulmányait a Zak-n végezte, Anthes György irányításával, később Milánóban tanult. 1921-ben mutatkozott be az Operaházban a Tosca (Puccini) címszerepében. 1921–25-ben, 1926–32-ben, 1933–1948 között az Operaház magánénekesnője, 1942-től örökös tagja. Énekhangja elsősorban a verista operákban érvényesült. Hangverseny- és oratóriuménekesnőként is ismert volt, nagy sikert aratott Liszt Ferenc Szt. Erzsébet legendájának előadásában. F.Sz. Nedda (Leoncavallo: Bajazzók); Manon Lescaut (Puccini); Amelia (Verdi: Az álarcosbál); Desdemona (Verdi: Otello); Vénusz (Wagner: Tannhäuser); Turandot (Puccini); Salome (R. Strauss).

WALTER RÓZSI