# Szakácsi Sándor

(Bp., 1952. máj. 20.– ): színész. A SzAk-n 1974-ben szerzett diplomát, majd egy évadot a szolnoki Szigligeti Színháznál töltött. 1975-ben a Vígszínház, 1987-től 1989-ig a József Attila Színház tagja. 1989-től 1992-ig szabadfoglalkozású színész. 1992 óta a Nemzeti Színház művésze. Több filmben is szerepelt, és gyakran látható a televízió képernyőjén prózai v. verses előadásokban. Jászai Mari-díjas (1985). F.Sz. Liliomfi (Szigligeti E.); Peer Gynt (Ibsen); Hagyma őfensége (Weingarten: A nyár); Frantisek (Déry T.–Presser G.: Képzelt riport egy amerikai popfesztiválról); Truhacsevszkij (Tolsztoj: Kreutzer szonáta); Császár Pál (Molnár F.: Üvegcipő); Georg von Sparren gróf (Kleist: Homburg hercege); Bubika, az oroszlán, Pápula, a törzsfőnök (Füst M.: A sanda bohóc); Boldizsár (Sarkadi I.–Szörényi L.–Bródy J.: Kőműves Kelemen); Belos (Székely J.: Vak Béla király); Lysander (Sh.: Szentivánéji álom); Gottfréd (Goldman: Az oroszlán télen); Bill (Rose–Furber–Gay: Me and My Girl); Sándor (Kiss I.: Álmodtam egy várost); Figurás (Gáspár M.: A császár messze van); Apáczai Csere János (Páskándi G.: Tornyot választok); Vizsgálati fogoly (Határ Gy.: Elefántcsorda).