# egri Gárdonyi Géza Színház

a Gárdonyi Géza Színház 1955. aug. 15-én tartotta ünnepi alakuló ülését. Első ig.-ja Ruttkai Ottó volt. Prózai és zenés darabokat játszottak. Tájelőadásokra is kötelezték a színházat. 1961–1964 között az épületet felújították. Az 1964–65-ös évadtól a Miskolci Nemzeti Színházhoz csatolták, közös ig., főrendező, gazdasági ig. állt a társ.-ok élén, melyeket 1966-ban összevontak. 1982-ben kezdték meg az épület felújítását, 1985-ben jogilag, mint önálló színház kezdte meg újra működését Szikora János vezetésével. Kezdetben befogadószínház volt. Egyidejűleg a színház önálló tagozataként idecsatolták a hivatásossá vált Harlekin Bábszínházat. 1987-ben alakult meg az önálló társ. az új ig., Gali László vezetésével.

Az egri GÁRDONYI GÉZA SZÍNHÁZ