# Kobler Ferenc, ifj.

(Németország, 1826. máj. 28.–Bp., 1903. szept. 20.): táncos, balettmester. német származású. Apjától, id. Kobler Ferenctől tanult táncolni, és német színpadokon kezdte pályafutását. 1852-ben jött Pestre családjával együtt, és fellépett a Nemzeti Színházban, amely 1854-ig szerződtette. Ezután Pesten telepedett le, saját tánciskolát nyitott. 1883–84-ben az Országos Színésztanodában táncmesterként működött. F.Sz. Két tündér (id. Kobler F.).