# Nagy Réka

(Sepsiszentgyörgy, 1941. nov. 19.– ): színésznő. 1963-ban végzett a marosvásárhelyi Szentgyörgyi István Színművészeti Intézetben, majd 12 évet Kolozsvárott töltött. 1975 óta él Mo.-on. 1976-ban a Nemzeti Színházhoz szerződött, 1978-ban a Pécsi Nemzeti Színház tagja lett. Az ott töltött tíz év alatt gyakran vendégszerepelt a Miskolci Nemzeti Színházban is. 1988-tól a zalaegerszegi Hevesi Sándor Színház tagja. F.Sz. Jozefa (Achard: A bolond lány); Catherine (Miller: Pillantás a hídról); Raymonde (Feydeau: Bolha a fülbe).