# Rákosi Szidi; Kremsner

(Ötvös, 1852. máj. 28.–Bp., 1935. okt. 20.): színésznő, színészpedagógus. 1867-ben a Budai Népszínházban kezdte pályáját. A SzAk-t 1870-ben végezte el. 1870–1872 között a Nemzeti, 1877-től 1885-ig a Népszínház, 1885-től 1934-ig ismét a Nemzeti Színház tagja volt. 1909-ben örökös, 1928-ban tiszteletbeli tag lett. Szerepelt magánszínházakban is, pl. 1917-ben a Magyar, 1920-ban a Vígszínházban. Pályája kezdetén hősnő- és naivaszerepeket játszott, de igazi hangját a komikai és a nagymama szerepkörben találta meg. 1892-től színészképző iskolát vezetett, melyben színésznemzedékeket nevelt a színpad számára. F.Sz. Beliza (Molière: Tudós nők); Luca (Kisfaludy K.: Csalódások); Szerémy grófnő (Csiky G.: A nagymama); Szedervári Kamilla (Csiky G.: A proletárok); Beatrix (Molnár F.: A hattyú); Tekintetes asszony (Zilahy L.: Süt a nap); Pásztorné (Zilahy L.: A tábornok).

RÁKOSI SZIDI – Bíró Józsefné (Berczik Á.: Himfy)