# Dóró Emma

(Majdán, 1936. júl 8.– ) : színésznő. Amatőr színésznőként kezdte pályáját. 1963-ban került a Szabadkai Népszínházhoz, ahol 1967–68-ban elvégezte a színészképző stúdiót. 1991-ig volt a színház színésznője. Drámai hősnők és drámák epizódszerepeinek kiváló alakítója, de a komikus szerepekben is otthonos. F.Sz. Meg-Dillon (Behan: A túsz); Yvette (Brecht: Kurázsi mama és gyermekei); Boleyn Anna (Gresiecker: VIII. Henrik és hat felesége); Angustias (García Lorca: Bernarda Alba háza); Schneider kisasszony (Kander–Ebb: Cabaret); Petrija (Mihajlović: Petrija koszorúja).