# Kocsis Antal

(Szatmár, 1939. aug. 12.– ): színész. 1963-ban végzett a marosvásárhelyi Szentgyörgyi István Színművészeti Intézetben. 1963-ban a szatmári Északi Színházhoz került, 1986-ban a nyíregyházi Móricz Zsigmond Színházhoz szerződött. Klasszikus és modern darabok karakterszerepeit játssza. F.Sz. Von Kalb (Schiller: Ármány és szerelem); Öregúr (Ionesco: Rinocéroszok); Eugeniusz (Mrożek: Tangó).