# Étsy Emília

(Bp., 1884. máj. 24. v. 26.–Bp., 1964. szept. 3.): színésznő. A SzAk-t 1901-ben végezte el. 1906-tól 1910-ig Kassán, 1910-től 1914-ig Nagyváradon, 1914-től Temesvárott, 1918-tól 1933-ig Szegeden játszott. Ezután Bp.-en: 1934-ben a Bethlen téri, a Kamara, 1936-ban a Pesti, 1937-ben a Vígszínházban kapott egy-egy szerepet. Naiva-, majd jellemszerepeket alakított. Pódiumon is szerepelt: József Attila verseit ő szólaltatta meg először. 1934-től az Új Thália egyik szervezőjeként is tevékenykedett. F.Sz. Reichstadti herceg (Rostand: A sasfiók); Tóth Flóra (Bródy S.: A tanítónő); Miller Lujza (Schiller: Ármány és szerelem); Turóczyné (Szép E.: Szívdobogás).