# Szilágyi Dezső, szilágysomlyói

(Miskolc, 1865. nov. 12.–Marosvásárhely, 1933. máj. 18.): színész, színházigazgató. Szilágyi Béla fia, Szilágyi Pál unokája. 1883-ban Marosvásárhelyen, atyja társ.-nál kezdte pályáját. 1902-től 1912-ig színig.-ként működött. Társ.-ával kisebb helyeket keresett fel. 1901–1902-ben konzorciumos társ.-ával Miskolcon, Ungvárott, Szatmáron, Zilahon is játszott. 1912-től 1922-ig Marosvásárhelyen városi tisztviselő volt.