# Galkó Bence

(Bp., 1952. febr. 29.– ): színész. A Nemzeti Színház stúdióját végezte el. 1972-ben a kaposvári Csiky Gergely Színházba szerződött, 1982-től a Szegedi Nemzeti, majd 1988-tól a Miskolci Nemzeti Színház tagja lett. Prózai és zenés darabokban egyaránt játszik, modern szerzők darabjait rendezi. F.R. Fo: Egy anarchista véletlen halála; Mrożek: A nyílt tengeren; Boldizsár P.: Félálmaink. F.Sz. Tumidag (Bulgakov: A bíborsziget); Don Carlos (Molière: Don Juan); Ernst Ludwig (Kander–Ebb: Kabaré); Woof (MacDermot–Ragni–Rado: Hair); Samuels (Griffiths: Komédiások); Milliomos (Kornis M.: Körmagyar).