# Trenka Éva

(Kolozsvár, 1922– ): énekesnő (szoprán). Tanulmányait Bp.-en a Zak-n végezte, 1945-ben. 1945-től 1948-ig Kolozsvárott zenetanár, majd 1948–1970 között az ottani Magyar Opera magánénekesnője volt. 1949-ben debütált. Pályafutása során több mint negyven opera vezető koloratúr és lírai szoprán szerepét alakította. Hangversenyénekesként is sikeres volt. Bel- és külföldön egyaránt rendszeresen vendégszerepelt. 1964-ben érdemes művész címmel tüntették ki. 1974–75-ben Ankarában az Operaház énekmesternője volt. Gyakran közreműködött rádió- és hanglemezfelvételeken. F.Sz. Gilda (Verdi: Rigoletto); Violetta (Verdi: Traviata); Melinda (Erkel F.: Bánk bán); Gara Mária, Szilágyi Erzsébet (Erkel F.: Hunyadi László); Liu (Puccini: Turandot); F.R. Flotow: Márta; ifj. J. Strauss: A denevér.

TRENKA ÉVA