# Ferenczi Ibi

(Zenta, 1915. febr. 26.–Szabadka, 1960. ápr. 5.): színésznő. Gazdag műkedvelői múlt után szerződött Szabadkára 1947-ben. Érzelemteli, érett nők hiteles alakításával, kulturált, visszafogott, de mégis magával ragadó játékkal – a polgári színjátszás legjobb hagyományainak szellemében – vívta ki a vezetőszínészi státust és megbecsülést. F.Sz. Rosina (Beaumarchais: A szevillai borbély); Vivie (Shaw: Warrenné mestersége); Szederváry Kamilla (Csiky G.: A proletárok); Annie (Molnár F.: Játék a kastélyban); Candida (Shaw); Marianne (Molnár F.: Delila); Birdie (Hellmann: Kis rókák); Kleia (Figueiredo: A róka meg a szőlő); Gabriela (Kosier: Tarantella). – Ir. Burkus V.: Ibolya (Szabadka, 1970).

FERENCI IBI
(Majtényi Mihály: Harmadik ablak)