# Szirmai Péter

(Bp., 1952. máj. 3.– ): színész. A SzAk-n 1978-ban szerzett oklevelet. A kecskeméti Katona József Színházhoz szerződött. 1980–82-ben a József Attila, 1982–1987 között a Szegedi Nemzeti, 1987-től ismét a kecskeméti Katona József Színház tagja. F.Sz. Viktor (Zorin: Varsói melódia); János (Molnár F.: Az ördög); Fiú (Karinthy F.: Gellérthegyi álmok); Roncourt követ (Bíró L.–Lengyel M.: A cárnő); Fabrizio (Goldoni: Mirandolina); Petur bán (Katona J.: Bánk bán); Péter apostol (Madách I.: Az ember tragédiája); Balassa professzor (Németh L.: Az írás ördöge); Boronkai államtitkár (Németh L.: Szörnyeteg).