# Szilágyi Tibor

(Bp., 1942. aug. 28.– ): színész. A SzAk elvégzése után 1965-ben a kecskeméti Katona József Színházhoz szerződött. 1968-tól a veszprémi Petőfi Színház, 1969-től a Thália Színház, 1973-től a József Attila Színház, 1977-től a Nemzeti Színház, 1979-től a Vígszínház művésze volt. 1990 óta ismét a József Attila Színház tagja. Sokoldalú művész, számos sikeres alakítást nyújtott. Egyénisége, pontos, fegyelmezett játéka színpadon és tv-játékban egyaránt jól érvényesül. Jászai Mari-díjas (1975), érdemes (1982) és kiváló művész (1987). F.Sz. Petruchio (Sh.: A makrancos hölgy); Stanley (Williams: A vágy villamosa); Chance (Williams: Az ifjúság édes madara); Apáczai (Németh L.); X (Csurka I.: Deficit); Edek (Mrożek: Tangó); II. Fülöp (Schiller: Don Carlos); Richard (Albee: Mindent a kertbe); Káin (Sütő A.: Káin és Ábel).

SZILÁGYI TIBOR – II. Fülöp (Schiller: Don Carlos)