# Ottrok Ferenc

(Piski, 1911–Kolozsvár, 1972): énekes (tenor). Pályafutását autodidakta művészként operettszerepekben kezdte. 1949-ben lett a kolozsvári Állami Magyar Opera magánénekese. Elsősorban az olasz repertoár hőstenor szerepeiben nyújtott emlékezetes alakításokat. Pályafutása során rendszeresen fellépett az egykori szocialista országokban. F.Sz. Don Carlos (Verdi); Bánk bán, Hunyadi László (Erkel F.); Pinkerton (Puccini: Pillangókisasszony).