# Munkácsy Flóra; Gaidler Emília

(Baja, 1836. ápr. 29.–Bp., 1906. okt. 1.): színésznő. Gyerekként kezdte pályáját 1841–42-ben Győrben, Pozsonyban, 1843-ban Nagyváradon, Kolozsvárott lépett fel. Játszott Szabadkán (1844–46), Aradon (1847; 1850–53), Szegeden (1848), Temesváron (1850–53). 1855-ben szerződött a Nemzeti Színházhoz. 1858-ban Feleky Miklóshoz ment feleségül. Drámai szende volt, a Nemzeti Színház „primadonnája”. Szépsége mindenkit lenyűgözött. Érvényesülése érdekében minden szerepkörben játszott. A romantikus lányszerepek érzelmes megformálója volt, később áttért az anyai szerepkörre. Drámai szerepekben is fellépett, de játékában nem volt átütő erő. 1901-ben visszavonult a színpadtól. F.Sz. Sorel Agnes (Schiller: Az orlens-i szűz); Dolores (Sardou: Haza); Martha (Sardou: A Benoiton család); Henriette (Barrière: A völgy lilioma); Örzse (Abonyi L.: A betyár kendője); Desvarennes-né (Ohnet: Serge Panine); Rózsi (Szigligeti E.: A cigány); Bernickné (Ibsen: A társadalom támaszai); Margit (Feuillet: Egy szegény ifjú története); Auguszta (Sudermann: Otthon).

MUNKÁCSY FLÓRA