# Zoltán József; Gráf, Graef

(Misztótfalu, 1842. dec. 17.–Kassa, 1884. nov. 18.): színész, énekes. 1862. jan. 2-án lett színész. Csakhamar az elsőrendűek közé emelkedett. Szép, tiszta és erős tenor hangja képessé tette, hogy vidéken ő legyen az, ki a Kékszakállt (Offenbach) az eredeti hangfekvésben énekelhesse el. Mint népszínműénekes és -rend. is működött. Élete utolsó éveiben, betegen is énekelt és játszott daltársulati színpadokon. Mind a két felesége – Sprencz Liszka és Vida Katalin (1854–?) – és leányai – Z. Olga (Árkossy Vilmosné) és Z. Ilona (ifj. Németh Jánosné) – színésznők voltak.

M.A. 1863: Balatonfüred; 1864–65: Arad; 1865–66: Pécs, Szekszárd; 1868–70: Győr, Komárom; 1871–73: Miskolc, Ungvár, Szatmár; 1873–74: Szabadka; 1875: Balogh György; 1878–79: Nagybánya, Baja, Kalocsa; 1879–80: Szabadka, Zombor.