# Forgács László

(Bp., 1921. jún. 3.– ): színész. Színész-szakszervezeti vizsgát tett 1945-ben. 1945-től pódiumfellépéseken a főváros több kabaréjában szerepelt. 1951-től a Vidám Színpad tagja. Kabarék és prózai, ill. zenés vj.-ok kisebb karakterszerepeinek avatott megformálója, közkedvelt művelője. Fanyar humorú színészegyéniség, aki cikksorozatban elmélkedett „nevetésünk történetéről” (1965, Képes Újság). F.Sz. Harmonikás (Szántó A.–Szécsén M.: Két férfi az ágy alatt); Morgan (Királyhegyi P.–Halász P.: Könnyű kis gyilkosság); Hámor (Bárány T.: Többórás napsütés); Rosenthal (Gábor A.: Dollárpapa). F.M. A pesti kabaré (Bolgár I.-nal, 1966).