# Nagy István

(Kolozsvár, 1914. okt. 6.– ): színész. A kolozsvári Magyar Színház stúdióját végezte el 1936-ban. Vándorszínésznek állt, Aradon és más erdélyi városokban, ill. Kassán lépett fel táncoskomikus szerepkörben, de szívesen játszott prózát is. A háború után Győrben szerepelt. Ekkoriban sok főszerepet kapott, azóta epizodista. 1952-ben a Vígszínházhoz szerződött, innen ment nyugdíjba 1965-ben, de azóta is játszik. Jászai Mari-díjas (1963). F.Sz. Sándorka (Zilahy L.: A szűz és a gödölye); Herzog (Földes I.: Hivatalnok urak); Balázs (Mesterházi L.: Az ártatlanság kora).