# Palásthy Irén

(Bp., 1899. okt. 27.–USA, 1952 után): színésznő. Az Operaház balettnövendéke volt. 1918-ban a Víg, 1919–1920 között a Városi Színházban lépett fel. 1920-ban Hans Bartsch, amerikai színházi vállalkozó felesége lett, és külföldön tanult. 1924-ben a Renaissance Színházban, 1928-ben Bartsch társ.-ával a Király Színházban, 1933-ban az Andrássy úti Színházban vendégszerepelt. Ezután visszavonult. Később férjével az USA-ban élt. Bravúrosan táncolt, maga volt a megelevenedett ritmus. F.Sz. Helén (Schubert–Berté: Három a kislány); Dorina (Gilbert: Dorina és a véletlen).