# Róna Tibor

(Bp., 1923. ápr. 14.– ): újságíró, író, színházigazgató. A Délibáb c. hetilap riportere. 1945 után könyv- és lapkiadónál dolgozott. 1959-ben került a Magyar Rádióhoz. Első kabaréját 1959-ben adták elő (Csak férfiaknak), ezt követően egyre többet szerepeltek írásai a színpadon, rádióban, a televízióban. A politikai kabaré népszerű írója, aki a kabaré hagyományaihoz híven azonnal és csípős szavakkal reagál az eseményekre és a régi hibákra. 1967 máj.-ától 1970 végéig a Vidám Színpad ig.-ja volt. Konferanszainak és tréfáinak gyűjteménye nemcsak mulattató olvasmány, de kortörténet is. Könyvei: Több nyelven beszélünk (1966); Urak és elvtársak (Litványi K.-lyal, 1970).