# Oláh Zoltán

(Hajdútéglás, 1890. dec. 12.–?): színész. Az Országos Színészegyesület színiiskoláját 1909-ben végezte. 1909–10-ben Debrecenben kezdte pályáját. 1911–12-ben Szabados László stagione társ.-ában, 1912–13-ban Szabó Ferenc társ.-ában Nyitrán, Besztercebányán játszott. 1913-tól 1923-ig a Nemzeti Színház tagja volt, majd szerződést nem kapott. 1927-ben nyugdíjba vonult. További sorsa ismeretlen. Pályája kezdetén szerelmes szerepeket alakított, a Nemzetiben segédszínészi feladatokat bíztak rá. F.Sz. Rómeó (Sh.: Rómeó és Júlia); Bellièvre gróf (Schiller: Stuart Mária); Ephraim (Hebbel: Judit).