# Ugray Klotild

(Bp., 1932. nov. 15.– ): táncosnő, balettmester. Szakmai tanulmányait Jármai Edit magán balettiskolájában kezdte, majd 1947-től Nádasi Ferenc növendéke lett. 1950–1987 között az Operaház tagja volt, 1952-től magántáncosnő, 1977-től balettmester. 1986-ban a belgrádi Operaház balettmestere lett. Legemlékezetesebb hazai és külföldi előadóművészi sikereit a biztos klasszikus technikát és a visszafogott játékmódot kívánó szerepekben aratta. Liszt Ferenc-díjas (1964). F.Sz. Mária hercegnő (Vojnonen: Diótörő); Mária (Zaharov: A bahcsiszeráji szökőkút); Orgonatündér (Petipa: Csipkerózsika); Myrtha (Lavrovszkij: Giselle); Királykisasszony (Harangozó Gy.: A fából faragott királyfi).