# Szilágyi Béla, ifj. szilágysomlyói

(Szabadka, 1856.–Bp., 1888. jún. 4.): színész. Színészcsalád gyermekeként már fiatalon, 1867-ben szerepelt. Apja id. Szilágyi Béla volt. Színészi engedélyének megszerzése után először Némethy Györgynéhez szerződött. Életének legtöbb és legsikeresebb idejét, 1880–1885 között Kolozsváron töltötte. Ezután két évig a pesti Népszínház tagja volt. Egyike volt a vidék legügyesebb burleszk-komikusának, s jó operett-buffó volt. Kedvelték szerelmes szerepekben is. Élénk, ügyes játékát visszafogottság jellemezte. F.Sz. Carnero (Strauss: Cigánybáró); Szellemfi (Szigligeti E.: Liliomfi). Scalza (Suppé: Bocaccio). Felesége: Dömsödy Berta (Nagyenyed, 1868. jún. 9.–?) kiváló drámai színésznő. Kolozsvárt ismerkedtek össze, majd együtt léptek a Népszínház kötelékébe.

M.A. 1874: Némethyné; 1874–75: Bokody Antal; 1875–76: Follinus János; 1876–78: id. Szilágyi Béla; 1878–79: Kolozsvár; 1879–80: Kuthy; 1880–85: Kolozsvár; 1885: Népszínház; 1887: Szeged.