# Tárczy Kovács Erzsébet

(Eszék, 1928. okt. 21.– ): énekesnő. A marosvásárhelyi Szentgyörgyi István Színművészeti Intézet színész szakát végezte. Fellépett a Székely Színházban, főleg operett előadásokban. Gyakran szerepelt a rádióban, koncertezett a marosvásárhelyi filharmonikusokkal. 1961-ben San Franciscóban telepedett le. Két éven át saját rádióműsora volt Hungarian Hour címmel. Lemezei, kazettái jelentek meg. Művészi tevékenységének 30. évfordulója alkalmából San Francisco díszpolgára lett.