# Seress Zoltán

(Bp., 1962. máj. 21.– ): színész. A SzAk-n 1987-ben kapott oklevelet, és a Vígszínházhoz szerződött. 1993-tól a Művész Színház tagja. F.Sz. Robi (Sütő A.: Álomkommandó); Hovstad (Ibsen: A nép ellensége); Fiatal elvtárs (Kornis M.: Körmagyar); Lucien Ouvrier (Eisemann M.: Fekete Péter); Üteg (Presser G.–Sztevanovity D.–Horváth P.: A padlás); Mátyás (Brecht–Weill: Koldusopera); Riff (Bernstein: West Side Story).