# Vándory Margit

(Bp., 1906. márc. 13.– ): színésznő. Vándory Gusztáv leánya. A SzAk-t 1925-ben végezte el. 1925-től 1946-ig – egy évadot kivéve (1934–1935) – a Nemzeti Színház tagja volt. 1935-ben a Belvárosi Színházban kapott feladatokat. 1951–1960 között a Fővárosi Operettszínházban szerepelt. Kezdetben fiatal leányokat játszott, az operettekben karakterszerepeket alakított. Farkas–Ratkó-díjas (1927). F.Sz. Zelma (Csiky G.: A proletárok); Hermia (Sh.: Szentivánéji álom); Rozália (Mikszáth K.–Harsányi Zs.: A Noszty fiú esete Tóth Marival).