# Bodor Tibor

(Kiskunhalas, 1921. febr. 11.– ): színész. Pályafutását – a SzAk elvégzése után – 1941-ben, a szegedi Városi Színházban kezdte. 1942-től a miskolci színházban szerepelt. A háború alatt fogságba esett, hadifogoly színjátszók között lépett fel. 1948-tól a Pécsi Nemzeti, 1949-től a Madách Színház szerződtette. 1956-tól a Nemzeti Színház, majd 1959-től ismét a Madách Színház művésze. Gyakran szerepelt pódiumon, kiváló versmondó. 1951–52-ben és 1957-től a SzAk versmondó tanára volt. F.Sz. Orgon (Molière: Tartuffe); Lucifer (Madách I.: Az ember tragédiája), Polonius (Sh.: Hamlet); Mitch (Williams: A vágy villamosa); IV. Edward (Sh.: III. Richard); Willard professzor (Wilder: A mi kis városunk).