# Áts Gyula

(Csíkszereda, 1939. márc. 20.– ): színész. Egy évet végzett el a SzAk-n. 1960-tól 1968-ig az Állami Déryné Színháznál játszott, majd egy-egy évadot töltött a győri Kisfaludy és a szolnoki Szigligeti Színháznál. 1970–1973 között a kecskeméti Katona József, 1973–78-ban a Békés Megyei Jókai, 1978-tól a győri Kisfaludy, 1992 óta az egri Gárdonyi Géza Színház tagja. Robusztus alkatú, temperamentumos színészegyéniség. Jászai Mari-díjas (1978). F.Sz. Bánk bán (Katona J.); Petruchio (Sh.: A makrancos Kata); Tartuffe (Molière); Tyihon (Osztrovszkij: Vihar); Oszkár (Ö. von Horváth: Mesél a bécsi erdő).