# Szűcs Sándor

(Bp., 1960. júl. 15.– ): színész. 1978-tól 1981-ig a Nemzeti Színház stúdiósa, majd két évet töltött a nyíregyházi Móricz Zsigmond Színházban. A SzAk elvégzése után 1987-től 1988-ig a Népszínházban, 1988-tól a Miskolci Nemzeti Színházban játszik. Zenés és prózai darabok fő- és mellékszerepeit egyaránt kitűnően alakítja. F.Sz. Kurrah (Vörösmarty M.: Csongor és Tünde); Lámpás Szellem (Presser G.–Sztevanovity D.–Horváth P.: A padlás); Sancho (Leigh–Wasserman: La Mancha lovagja); Leonardo (Gozzi–Heltai J.: Szarvaskirály).