# Miszlay István

(Csorvás, 1930. nov. 18.– ): rendező, színházigazgató. 1956-ban szerzett diplomát a SzAk-n. Rendezett a kaposvári Csiky Gergely és a szolnoki Szigligeti Színházban. Műv.-i vez. volt a kecskeméti Katona József Színházban. 1969-ig a Békés Megyei Jókai Színházban főrend., majd ig. A Gyulai Várjátékok egyik alapítója. 1982-ig a József Attila Színház, 1982–1990 között a Népszínház ig.-ja volt. Több régi m. drámai emlék felfedezése és színpadra állítása fűződik nevéhez. Főként a romantikus, történelmi drámák rendezése vonzotta, ezekkel aratta legnagyobb sikereit. Érdemes művész (1988). F.R. Sárközy Gy.: Dózsa; Csiky G.: Mákvirágok; Dobozy I.: Holnap folytatjuk; Hugo: Hernani; Szigligeti E.: Béldi Pál; Madách I.: Csák végnapjai; Wolf: Papírvirágok.